**Poštovani roditelji,**

 **obavještavamo Vas o mogućnostima korištenja usluga Savjetovališta za zaštitu mentalnog zdravlja i prevenciju ovisnosti i Savjetovališta za alkoholom uzrokovane poremećaje, te Savjetovališta za prevenciju zdravstvenih rizika povezanih s prehranom koja djeluju pri ZZJZ Varaždinske županije .**

 **Usluge interdisciplinarnog** **Savjetovališta za zaštitu mentalnog zdravlja i prevenciju ovisnosti i Savjetovališta za alkoholom uzrokovane poremećaje**

**Savjetovalište za zaštitu mentalnog zdravlja i prevenciju ovisnosti** djeluje u okviru istoimenog odjela od 2010. godine, u kojem periodu do sada se na tretman i savjetovanje javilo oko 900 djece i mladih, s područja Varaždinske županije, s članovima njihove obitelji.

Škola kao odgojna ustanova može prema indiciranoj potrebi uputiti roditelje u Savjetovalište te o tome tražiti povratnu informaciju. Također isto može biti učinjeno i posredstvom nadležnog školskog liječnika, neovisno o provedbi ranije spomenutog skrininga na mentalno zdravlje (cilj je skrininga detekcija mentalnih poteškoća kod naizgled zdrave djece , dok indicirana prevencija podrazumijeva uočavanje određenih poteškoća u ponašanju i učenju od strane nastavnika i stručnih suradnika škole i daljnji postupak sukladno uočenom problemu).

U Savjetovalištu djeluje **interdisciplinarni tim** koji se sastoji od psihologa, socijalnog radnika, defektologa i liječnika spec. dječje i adolescentne psihijatrije.

Posjet Savjetovalištu je diskretan, lako dostupan i nije potrebna uputnica, a dogovara se na broj 042 320 969, ili sa psihologinjama prof. Marijom Milković mob: 099 64 46 238 i prof. Mirjanom Vincek-Škvorc mob: 099 623 85 41.

Ukoliko se detektiraju problemi u obitelji uzrokovani alkoholom, indicira se obrada od strane liječnika specijaliste alkohologa.

**Usluge interdisciplinarnog SAVJETOVALIŠTA ZA PREVENCIJU ZDRAVSTVENIH RIZIKA POVEZANIH S PREHRANOM**

Savjetovalište je locirano u prostorijama Zavoda za javno zdravstvo VŽ, u Varaždinu, Ivana Meštrovića 1/11, u Djelatnosti javnog zdravstva i socijalne medicine (2. kat, iznad hitne službe) .

U savjetovalištu radi interdisciplinarni tim: liječnik spec.internista, spec.javnog zdravstva, psiholog, nutricionist/prehrambeni tehnolog, patronažna sestra Doma zdravlja i tima palijativne skrbi, licencirani voditelj nordijskog hodanja, prema potrebi psihijatar i dječji psihijatar. Savjetovalište će usko surađivati s liječnicima školske medicine, obiteljske medicine, endokrinolozima, pedijatrima i školskim stručnim službama koje mogu roditelje djeteta s navedenim problemima uputiti u Savjetovalište i o tome tražiti povratnu informaciju.

Cilj je savjetovališta integriranim pristupom djelovati preventivno na osobe s debljinom, visokim tlakom i drugim kardiovaskularnim bolestima , dijabetesom tip 2 , na trudnice s debljinom u riziku za gestacijski dijabetes ili trudnice koje puše, te na djecu s debljinom i pretilošću i njihove roditelje. U Savjetovalište možete poslati i mlade s poremećajima prehrane (anoreksija, bulimija i kompulzivno prejedanje), što je primarno problem iz spektra mentalnog zdravlja, pri čemu se u tretman uključuje i dječji psihijatar.

Za javljanje u savjetovalište nije potreba uputnica, samo dogovor i najava u tjednu prije željenog termina na **besplatni telefon ZZJZ** **0800- 200- 163** svakim danom od 7-15 sati.